CELEX: 32020R0538
Language: ro
Date: 2020-04-17 00:00:00
Title: Regulamentul (UE, Euratom) 2020/538 al Consiliului din 17 aprilie 2020 de modificare a Regulamentului (UE, Euratom) nr. 1311/2013 de stabilire a cadrului financiar multianual pentru perioada 2014-2020 în ceea ce privește domeniul de aplicare a marjei globale pentru angajamente

17.4.2020   
               
               
                  RO
               
               
                  Jurnalul Oficial al Uniunii Europene
               
               
                  LI 119/1
               
            
         REGULAMENTUL (UE, Euratom) 2020/538 AL CONSILIULUI
         din 17 aprilie 2020
         de modificare a Regulamentului (UE, Euratom) nr. 1311/2013 de stabilire a cadrului financiar multianual pentru perioada 2014-2020 în ceea ce privește domeniul de aplicare a marjei globale pentru angajamente
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 312,
         având în vedere Tratatul de instituire a Comunității Europene a Energiei Atomice, în special articolul 106a,
         având în vedere propunerea Comisiei Europene,
         având în vedere aprobarea Parlamentului European,
         după transmiterea proiectului de act legislativ către parlamentele naționale,
         hotărând în conformitate cu o procedură legislativă specială,
         întrucât:
         
                     (1)
                  
                  
                     Pandemia de COVID-19 și criza economică și de sănătate publică aferentă, care necesită adoptarea unor măsuri extraordinare, au exercitat o presiune mare asupra resurselor financiare disponibile în cadrul și în afara plafoanelor cadrului financiar multianual (CFM).
                  
               
                     (2)
                  
                  
                     Pentru ca Uniunea să poată finanța un răspuns adecvat la pandemia de COVID-19 și la criza economică și de sănătate publică asociată, în temeiul Regulamentului (UE) 2020/521 al Consiliului (1), este necesară modificarea scopului în care pot fi utilizate creditele disponibile în cadrul marjei globale pentru angajamente, în măsura în care acestea se referă la creștere economică și la ocuparea forței de muncă, în special la ocuparea forței de muncă în rândul tinerilor, și la migrație și măsuri de securitate.
                  
               
                     (3)
                  
                  
                     Prezentul regulament este direct legat de finanțarea inclusă în bugetul rectificativ nr. 2 la bugetul general al Uniunii pentru 2020, în cadrul căruia marja globală pentru angajamente este mobilizată pentru a finanța măsuri în contextul epidemiei de COVID-19. Pentru a asigura o coordonare deplină cu respectivul buget rectificativ, prezentul regulament ar trebui să se aplice de la data adoptării sale.
                  
               
                     (4)
                  
                  
                     Articolul 135 alineatul (2) din Acordul privind retragerea Regatului Unit al Marii Britanii și Irlandei de Nord din Uniunea Europeană și din Comunitatea Europeană a Energiei Atomice (2) (denumit în continuare „Acordul de retragere”) prevede că modificările aduse Regulamentului (UE, Euratom) nr. 1311/2013 al Consiliului (3) care sunt adoptate la data intrării în vigoare a Acordului de retragere sau după această dată nu se aplică Regatului Unit, în măsura în care aceste modificări au un impact asupra obligațiilor financiare ale Regatului Unit. Modificările prevăzute în prezentul regulament se limitează la schimbarea scopului utilizării marjei globale pentru angajamente și nu sporesc obligațiile financiare. Prin urmare, este oportun să se precizeze că, în sensul articolului 135 alineatul (2) din Acordul de retragere, modificările prevăzute în prezentul regulament nu au un impact asupra obligațiilor financiare ale Regatului Unit și, ca atare, se aplică Regatului Unit.
                  
               
                     (5)
                  
                  
                     Având în vedere epidemia de COVID-19 și necesitatea de a pune la dispoziție finanțare de urgență pentru a permite o reacție adecvată, s-a considerat oportun să se prevadă o derogare de la de la termenul de opt săptămâni menționat la articolul 4 din Protocolul nr. 1 privind rolul parlamentelor naționale în Uniunea Europeană, anexat la Tratatul privind Uniunea Europeană, la Tratatul privind funcționarea Uniunii Europene și la Tratatul de instituire a Comunității Europene a Energiei Atomice.
                  
               
                     (6)
                  
                  
                     Prin urmare, Regulamentul (UE, Euratom) nr. 1311/2013 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            Regulamentul (UE, Euratom) nr. 1311/2013 se modifică după cum urmează:
            
                        1.
                     
                     
                        La articolul 3 alineatul (2), paragraful al doilea se înlocuiește cu următorul text:
                        „Creditele de angajament pot fi înscrise în buget peste nivelul plafoanelor pentru rubricile relevante prevăzute în CFM, în cazul în care este necesară utilizarea resurselor din cadrul rezervei pentru ajutoare de urgență, al Fondului de solidaritate al Uniunii Europene, al Instrumentului de flexibilitate, al Fondului european de ajustare la globalizare, al marjei pentru situații neprevăzute, al flexibilității speciale în vederea abordării șomajului în rândul tinerilor și a consolidării cercetării și al marjei globale pentru angajamente, în conformitate cu Regulamentul (UE) nr. 2012/2002 al Consiliului (*1), cu Regulamentul (UE) nr. 1309/2013 al Parlamentului European și al Consiliului (*2) și cu Acordul interinstituțional privind disciplina bugetară, cooperarea în chestiuni bugetare și buna gestiune financiară (*3).
                        
                           (*1)  Regulamentul (CE) nr. 2012/2002 al Consiliului din 11 noiembrie 2002 de instituire a Fondului de solidaritate al Uniunii Europene (JO L 311, 14.11.2002, p. 3)."
                        
                        
                           (*2)  Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (JO L 347, 20.12.2013, p. 855)."
                        
                        
                           (*3)  Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (JO C 373, 20.12.2013, p. 1).”"
                        
                     
                  
                        2.
                     
                     
                        Articolul 14 se modifică după cum urmează:
                        
                                    (a)
                                 
                                 
                                    titlul se înlocuiește cu următorul text:
                                    „Marja globală pentru angajamente”;
                                 
                              
                                    (b)
                                 
                                 
                                    alineatul (1) se înlocuiește cu următorul text:
                                    
                                       „(1)   Marjele rămase disponibile sub plafoanele CFM pentru credite de angajament constituie o marjă globală pentru angajamente, care se disponibilizează peste plafoanele instituite în CFM pentru anii 2016-2020.”
                                    
                                 
                              
                  
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
            
            Se aplică de la data adoptării.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 aprilie 2020.
            
               
                  Pentru Consiliu
               
               
                  Președintele
               
               G. GRLIĆ RADMAN
            
         
         
            (1)  Regulamentul (UE) 2020/521 al Consiliului din 14 aprilie 2020 de activare a sprijinului de urgență în temeiul Regulamentului (UE) 2016/369 și de modificare a dispozițiilor acestuia având în vedere epidemia de COVID-19 (JO L 117, 15.4.2020, p. 3).
         
            (2)  JO L 29, 31.1.2020, p. 7.
         
            (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).